Den 20. juli 1944 var Adolf Hitler og hans øverste militære medarbeidere samlet i kartrommet, Wolf's Lair, (Ulvehiet) det militære hovedkvarter med en rekke betongbunkere og tilfluktsrom, dypt inne i skogen i Østpreussen, ikke langt fra stedet for slaget ved Tannenberg under første verdenskrig. Plutselig kom en enorm eksplosjon, som drepte tre offiserer og en stenograf og skadet alle de andre. Dette attentat ble utført av oberst Claus von Stauffenberg, en aristokrat som hadde blitt alvorlig såret – mistet sin høyre hånd, venstre øye og to fingre på venstre hånd - mens han deltok på den nordafrikanske krigsskueplassen.